b"\n_START_ARTICLE_\nPenjat baixista\n_START_SECTION_\nExplicaci\xc3\xb3\n_START_PARAGRAPH_\nEl penjat baixista \xc3\xa9s una espelma de canvi de tend\xc3\xa8ncia perqu\xc3\xa8 assenyala la resist\xc3\xa8ncia superior del mercat. La tend\xc3\xa8ncia pr\xc3\xa8via alcista ha continuat, per\xc3\xb2 els bears han aparegut amb for\xc3\xa7a, essent capa\xc3\xa7os de crear la llarga ombra inferior, i malgrat que al final els bulls han aconseguit tancar la sessi\xc3\xb3 amb un nou m\xc3\xa0xim, la forta pres\xc3\xa8ncia dels bears despr\xc3\xa9s del rally alcista s'ha fet evident, mostra que els bears estan comen\xc3\xa7ant a atacar amb for\xc3\xa7a i que la tend\xc3\xa8ncia alcista est\xc3\xa0 arribant, o est\xc3\xa0 a punt d'arribar, a la seva fi.\n_START_SECTION_\nFactors importants\n_START_PARAGRAPH_\nIdealment, el punt determinant \xc3\xa9s que l'ombra inferior sigui el doble, o el triple, del cos, que \xc3\xa9s l'evid\xc3\xa8ncia de la for\xc3\xa7a dels bears; en el m\xc3\xb3n real per\xc3\xb2, aquesta condici\xc3\xb3 pot no donar-se. La lib\xc3\xa8l\xc2\xb7lula baixista \xc3\xa9s un senyal baixista m\xc3\xa9s potent que no pas el penjat, per b\xc3\xa9 que si el cos del penjat \xc3\xa9s negre \xc3\xa9s una mostra m\xc3\xa9s de la for\xc3\xa7a baixista que tenen els bears, doncs els bulls no han pogut recuperar el terreny perdut. Tot i aix\xc3\xad la confian\xc3\xa7a d'aquest patr\xc3\xb3 \xc3\xa9s baixa i \xc3\xa9s imprescindible acompanyar el senyal amb altres confirmacions dels indicadors t\xc3\xa8cnics, d'espelmes -una llarga espelma l'endem\xc3\xa0-, o de gr\xc3\xa0fics, com ara un trencament de l\xc3\xadnia de tend\xc3\xa8ncia, un gap baixista o un tancament inferior l'endem\xc3\xa0."